tomron87/hebrew-wikipedia-sentences-corpus huggingface dataset:
לאחר מכן, המיז ביצע על ביג אי את מהלך הסיום שלו, הסקול קראשינג פינאלי, שלא הספיק לו כדי לנצח בקרב.
בסיום, מוריסון תקף את קינגסטון בעזרת כיסא והמיז ביצע על קינגסטון הצמדה כדי להשיג את הניצחון בקרב ולזכות בחגורות האליפות.
בקרב שבא לאחר מכן, הומברטו קאריו התחרה נגד אנג'ל גרזה.
בסיום, גרזה ביצע הצמדה פשוטה כדי לנצח בקרב.
בקרב הרביעי, סת' רולינס ומרפי הגנו על אליפות הזוגות של Raw נגד הסטריט פרופיטס (אנג'לו דוקינס ומונטז פורד).
לאחר שמרפי ביצע על דוקינס את מהלך ה-Ripcord Knee, הוא נפל על חבל הזירה התחתון, מה שאיפשר לרולינס לבצע עליו את מהלך הסיום שלו, הסטומפ.
מרפי הצמיד את דוקינס לניצחון, שהקנה להם הגנה מוצלחת על חגורות האליפות.
אז, מנסור התחרה נגד דולף זיגלר.
לפני שהקרב החל, חברו של זיגלר, רוברט רוד, נקלע לעימות עם מנסור, כשהאחרון הגיב על ידי כך שתקף אותו.
זה הוביל לכך שהשופט הרחיק את רוד ממתחם הזירה.
בסיום, מנסור ביצע על זיגלר את מהלך המונסולט כדי לנצח בקרב.
בקרב שבא לאחר מכן, ברוק לסנר (שלווה לקרב על ידי פול היימן) הגן על אליפות ה-WWE נגד ריקושט.
לסנר ביצע שלושה מהלכי ג'רמן סופלקס ואת מהלך הסיום שלו, ה-F-5, כדי לנצח בקרב שנמשך פחות משתי דקות ולשמור על התואר בהצלחה.
לאחר מכן, רומן ריינס התחרה נגד המלך קורבין בקרב כלוב.
ריינס סחב שרשרת מסביב לצווארו וכשהוא ניסה לנעול את דלת הכלוב עם השרשרת, קורבין ניצל זאת כדי לתקוף אותו.
במהלך הקרב, קורבין הצליח לנעול את דלת הכלוב.
כשקורבין ניסה להימלט מהכלוב, ריינס הטיח את דלת הכלוב בקורבין.
האחרון ניסה להתגרות בריינס בניסיון ביצוע אחד ממהלכיו האופייניים של ריינס, "אגרוף הסופרמן".
לעומת זאת, ריינס עם שרשרת עטופה על אגרופו יירט מתקפה זו וביצע את אותו המהלך על קורבין, כשניסיון ההצמדה שבא לאחר מכן לא היה מוצלח.
בסיום, ריינס ביצע פעם נוספת את מהלך "אגרוף הסופרמן" (עם השרשרת שהייתה עטופה סביב אגרופו) כדי לנצח בקרב.
בקרב הלפני אחרון, ביילי הגנה על אליפות הנשים של סמאקדאון נגד נעמי.
בסיום, ביילי לכדה את רגלה של נעמי בתוך החולצה שלה ולאחר מכן ביצעה עליה את מהלך הפייסבאסטר, שהספיק לה כדי לנצח בקרב ולשמור על התואר בהצלחה.
בעקבות חוקי המדינה, שתי המשתתפות התאבקו ביניהן, כשהן היו לבושות בבגדים המכסים את כל חלקי גופן בנוסף לחולצות טי.
בקרב המרכזי, "השד" בריי וויאט הגן על האליפות האוניברסלית נגד גולדברג.
לאחר סדרת מבטים בין השניים, גולדברג ביצע על "השד" את מהלך הספיר, אך האחרון הצליח לצאת מכך במהרה.
"השד" התאושש במהרה וביצע על גולדברג את מהלך המנדיבל קלאו.
כשגולדברג הצליח להתחמק מכך, הוא התקדם לביצוע שלושה מהלכי ספיר נוספים.
לעומת זאת, "השד" הצליח לצאת מניסיון ההצמדה שבא לאחר מהלכים אלו.
גולדברג המופתע מצא את עצמו שוב בתוך מהלך המנדיבל קלאו.
מנגד, גולדברג הצליח לצאת מכך פעם נוספת ולבצע עליו את מהלך הג'קהאמר, שהספיק לו כדי לנצח בקרב ולזכות בתואר זה בפעם השנייה בקריירה.
בעקבות זכייה זו הוא הפך למתאבק הראשון שזוכה באליפות עולם לאחר שנכנס להיכל התהילה של ה-WWE.
בנוסף לכך, קרב זה סימל את הפסדו הראשון של וויאט בדמות "השד".
לאחר הקרב, "השד" קם על רגליו והביט בגולדברג שחגג את הזכייה.
"השד" נעלם מהזירה בזמן שהאורות כבו.
האירוע קיבל ביקורות שליליות ומעורבות בקרב המבקרים והצופים, כשמרב הביקורת הופנתה לקרב על האליפות האוניברסלית ואליפות ה-WWE, קרב הגאונטלט על גביע טוויק.
ג'ייסון פאוול מהאתר Pro Wrestling Dot Net נתן ביקורת שלילית לאירוע, ונולאן הוול מהאתר !SLAM קרא לאירוע "משעמם" ואף אמר ש"המרב שאתה יכול לקוות הוא שהאירועים האלה בערב הסעודית בסופו של דבר אינן פוגעות במוצר, אך האירוע הזה הוכיח כיצד הוא פגע במוצר".
אלטון ג'ונס מהאתר Heavy טען שהתחביב של הארגון הוא לייצר אירועי שלם וצפה בערב הסעודית ואף אמר שזה הוא "עוד אירוע נמוך מהממוצע אשר היה מלא בקרבות שלא היו קשורים כלל, והוא שווה צפייה חוזרת רק בגלל קרב בודד או שניים".
לארי קסונקה מהאתר 411Mania העניק לאירוע ציון של 4.5 מתוך 10, בעוד שדניאל ואן בום מהאתר CNET טען ש"רשימת הקרבות הייתה במקום.
לא גרועה, לא טובה, פשוט שם".
הדעה השלילית והרווחת של הקהל כלפי האירוע (בעיקר לניצחונו של גולדברג) זוהתה במספר מוקדי רשתות, כשההאשטאג "CancelWWENetwork" הפך לנושא נפוץ ברחבי הרשת, בדומה לשאר האירועים של הארגון.
אברי יאנג מהעיתון ספורטס אילוסטרייטד טען שהאוהדים "להטו על המתרחש באירוע".
הקרבות על אליפות ה-WWE והאליפות האוניברסלית זכו לביקורת עקב אורך זמנם הקצר והנזק באמינות הדמויות שהפסידו בקרבות, בעיקר לדמותו של וויאט.
אדם סילברשטיין מהאתר CBS ספורטס העניק לקרב על אליפות ה-WWE ציון של "D" (הנמוך ביותר באירוע), כשטען ש"זה הוא היה בזבוז זמן מוחלט והמסמר האחרון בכל הנוגע לכתיבה כלפי הדמות של ריקושט".
בנוסף לכך, חוסר ההיגיון בא לידי ביטוי בהחלטתם לתת למתאבק בן 53 לנצח מתאבק כמו וויאט שאת דמותו הארגון בנה לאורך למעלה מארבעה חודשים".
הקרב על גביע טוויק זכה לביקורת בעקבות אורך הקרב והתפנית בסיומת, כשחלק מהמבקרים השוו את סיומת הקרב לזכייתו של שיין מקמהן בגביע העולם של ה-WWE באירוע היהלום שבכתר שנתיים קודם לכן.
ג'ייסון פאוול מהאתר Pro Wrestling Dot Net כינה את הקרב "מגוחך".
לארי קסונקה מהאתר 411Mania גם השווה את קרב זה לגביע העולם של ה-WWE, כשטען ש"ארגון ה-WWE "קטל" עוד קרב בערב הסעודית עם זוכה שכלל לא היה מעורב בקרב".
הוא העניק לקרב ציון של כוכב אחד, בטענה ש"הקרב היה גרוע וארוך למדי".
בצד ההפוך, שני קרבות הזוגות זכו לשבחים, כשהקרב על אליפות הזוגות של סמאקדאון הוכתר לקרב הערב על ידי הרוב.
אדם סילברשטיין מהאתר CBS ספורטס תיארת את הקרב כ"קרב טוב מאוד בעל אקשן רב", ואף שיבח באופן יחידני את תצוגותיהם של ג'ון מוריסון וקופי קינגסטון.
הוא תיאר גם את הקרב על אליפות הזוגות של Raw כ"קרב מרגש ומבדר שבקלות גנב את ההצגה עד לאותה הנקודה".
אלטון ג'ונס מהאתר Heavy הכתיר את קרב הזוגות מסמאקדאון כקרב הערב, כשהעניק לו ציון של 3.5 מתוך 5 כוכבים ואף אמר ש"מגיע קרדיט לשני הצמדים בקרב זה על שעשו עבודה טובה מאוד".
לקרב הזוגות מ-Raw העניק ציון של 3 כוכבים, כשכינה אותו "קרב כיפי וסולידי".
ג'ייסון פאוול מהאתר Pro Wrestling Dot Net גם הגיב באופן חיובי כלפי הקרב על אליפות הזוגות של סמאקדאון, כשטען ש"הקרב הכיל אקשן רב היישר מההתחלה".
הקרבות על אליפות הזוגות של המותגים השונים היו היחידים שזכו לדירוג ממוצע או מעליו מהאתר !SLAM, שהעניקו לקרב הזוגות מסמאקדאון ציון של 3.25 מתוך 5 כוכבים.
לאחר שזכה באליפות האוניברסלית, חבר היכל התהילה, גולדברג, פתח את תוכנית סמאקדאון לילה לאחר מכן, כשהציב אתגר פתוח על התואר שלו בעזרת אמירת הביטוי הקבוע שלו, "מי הבא?" .
האחרון נענה לאתגר של גולדברג בחיוב וכתוצאה מכך הקרב ביניהם נקבע לאירוע רסלמניה 36.
לאחר הפסדו לגולדברג, "השד" בריי וויאט הופיע והתעמת עם ג'ון סינה אשר ביצע את חזרתו לארגון, כבר שהיה נראה שהוא מודיע על פרישה מפעילות בזירה.
"השד" הצביע אל עבר הסמל של רסלמניה במטרה לאתגר את סינה לקרב באירוע.
לאחר שניות אחדות, סינה נענה לאתגר בחיוב וכתוצאה מכך קרב ביניהם נקבע לרסלמניה 36.
ביילי סירבה לקרב חוזר על התואר שלה נגד נעמי לאחר שטענה שהיא כבר ניצחה אותה באירוע סופר שואודאון.
לאחר מכן, ביילי הציגה את סשה בנקס, שביצעה את חזרתה, וביחד השתיים הגיעו לזירה כדי לתקוף את נעמי.
לייסי אוואנס הגיעה כדי להיחלץ לעזרת נעמי וכתוצאה מכך קרב זוגות נקבע ביניהן.
בקרב זה, נעמי ואוואנס ניצחו לאחר שנעמי הצמידה את ביילי לניצחון.
לאחר שזכו באליפות הזוגות של סמאקדאון, נקבע שהמיז וג'ון מוריסון יגנו על חגורות האליפות בקרב תא הדחות זוגות באירוע תא ההדחות.
הטוענים לכתר שהוכרזו לקחת חלק בקרב הם הניו דיי (ביג אי וקופי קינגסטון), האוסוס (ג'יי אוסו וג'ימי אוסו), Heavy Machinery (אוטיס וטאקר), לוצ'ה האוס פארטי (לינסה דוראדו וגראן מטאליק), ודולף זיגלר ורוברט רוד.
בתוכנית Raw, הסטריט פרופיטס (אנג'לו דוקינס ומונטז פורד) התחרו בקרב להיות או לחדול עבור אליפות הזוגות של Raw נגד אלופי הזוגות, סת' רולינס ומרפי.
בקרב זה, הסטריט פרופיטס ניצחו וכתוצאה מכך זכו באליפות הזוגות של Raw.
קרב חוזר בין הזוגות נקבע לאירוע תא ההדחות.
הומברטו קאריו חבר לשורות ריי מיסטריו לקרב זוגות נגד אנג'ל גרזה ואלוף ארצות הברית, אנדרדה.
קאריו הצמיד את אנדרדה לניצחון, מה שזיכה אותו בקרב על אליפות ארצות הברית באירוע תא ההדחות.
מס' תוצאות התניות זמן P1 ה-O.C.
סופרבול LV (סופרבול 55) הוא משחק פוטבול שהתקיים ב-7 בפברואר 2021, בין טמפה ביי באקנירס, אלופת חטיבת ה-NFC, לקנזס סיטי צ'יפס, אלופת חטיבת ה-AFC, ושימש גמר ליגת ה-NFL.
המשחק התקיים באצטדיון ריימונד ג'יימס בטמפה, פלורידה ושודר ברשת CBS.
במשחק ניצחה טמפה ביי באקנירס 31–9 וזכתה בפעם השנייה בתולדותיה בסופרבול.
לוס אנג'לס נבחרה במקור למארחת הסופרבול LV בהצבעה שנערכה ב-24 במאי 2016. עם זאת, עקב עיכובים בבנייה, הרשויות הודיעו כי האצטדיון לא יושלם עד לתחילת עונת 2020 ב-NFL.
ב-23 במאי 2017, בעלי הקבוצות הצביעו פה אחד, באישורם של הקבוצה שאצטדיונה היה אמור לארח את המשחק הלוס אנג'לס ראמס, להעביר את הסופרבול לאצטדיון ריימונד ג'יימס בטמפה.
זה היה הסופרבול החמישי שאירחה העיר.
בעקבות מגפת הקורונה בארצות הברית הוגבל הקהל במשחק ל-24,835 אוהדים, וזה היה הסופרבול עם הכי פחות אוהדים אי פעם.
כמו כן, חולקו בחינם כרטיסים ל-7,500 אנשי רפואה כאות הוקרה למאבקם בנגיף.
ניצחונה של טמפה ביי באקנירס בגמר ה-NFC, הוביל לכך שהייתה זו הפעם הראשונה שקבוצה שיחקה בסופרבול במגרש הביתי שלה.
סופרבול LV חתם את עונת 2020 בליגת ה-NFL.
לסופרבול העפילו אלופת חטיבת ה-AFC קנזס סיטי צ'יפס בפעם הרביעית בתולדותיה (ובפעם השנייה ברציפות) ואלופת חטיבת ה-NFC, טמפה ביי באקנירס.
לאחר שזכתה בסופרבול LIV בעונת 2019, סיימו הצ'יפס במקום הראשון בבית המערבי של ה-AFC, ב-AFC ובליגה בכלל עם מאזן של 2–14.
בפלייאוף ניצחה קנזס סיטי את קליבלנד בראונס 22-17 בסיבוב הראשון ובגמר החטיבתי גברה על באפלו בילס 38-24 וזכתה בפעם השלישית באליפות חטיבת ה-AFC.
לאחר שלא העפילה לפלייאוף מאז עונת 2007, החתימה טמפה ביי את הקוורטרבק טום בריידי, שנחשב לשחקן הגדול בהיסטוריה.
את העונה סיימו במקום השני של הבית הדרומי ב-NFC (אחרי ניו אורלינס סיינטס), ובמקום החמישי ב-NFC עם מאזן 5–11.
בסיבוב הווילד קארד ניצחה טמפה ביי את וושינגטון פוטבול טים 31-23, ניצחה את ניו אורלינס סיינטס 20–30 בסיבוב השני ובגמר החטיבתי גברה על גרין ביי פאקרס 31-26 וזכתה באליפות חטיבת ה-NFC בפעם השנייה בתולדותיה.
קנזס סיטי השיגה נקודות ראשונות במשחק עם שער שדה ברבע הראשון.
0:37 דקות לסוף הרבע מסר טום בריידי לטאצ'דאון של רוב גרונקובסקי וטמפה ביי עלתה ליתרון 7–3. בפתיחת הרבע השני הייתה קרובה טמפה ביי להגדלת היתרון, אך הגנת קנזס סיטי עצרה אותה על קו ה-1 יארד בלי שטמפה ביי מצליחה להבקיע.
בהמשך הרבע נהנתה טמפה ביי מדרייב שכלל מספר שגיאות של קנזס סיטי שהובילו לעונשים, בהם ביטול אינטרספשן וביטול שער שדה, ובריידי ניצל זאת למסירה נוספת לטאצ'דאון של גרונקובסקי.
קנזס סיטי צמצמה עם שער שדה ל-14–6. פחות מדקה לסיום המחצית הוביל בריידי דרייב נוסף שהסתיים במסירה לטאצ'דאון של אנטוניו בראון ויתרון 21–6.
במחצית השנייה נמשך הלחץ מצד הגנת טמפה ביי על הקוורטרבק פטריק מהומס, קנזס סיטי לא הצליחה להשיג טאצ'דאון אלא שער שדה נוסף.
מנגד טמפה ביי הגדילה את היתרון ל-28–9 עם טאצ'דאון בריצה של לאונרד פורנט ל-27 יארד, 7:45 לסיום הרבע השלישי.
מסירה של מהומס נחטפה בהמשך הרבע וטמפה ביי ניצלה זאת להגדלת היתרון עם שער שדה שקבע 31–9. הרבע האחאון התאפיין בניסיונות נואשים של מהומס להשיג טאצ'דאון שיצמצם את הפער, אך הוא נבלם על ידי ההגנה.
המשחק נחתם במסירה נוספת של מהומס שנחטפה 1:40 דקות לסיום.
ל-MVP של המשחק נבחר טום בריידי, בפעם החמישית.
הוא השיג במשחק 201 יארד ו-3 טאצ'דאונים במסירה, ללא איבודי כדור ורשם קוורטרבק רייטינג של 125.8.
בשעות לפני המשחק נערך מופע לצוותי הרפואה שהוזמנו, בהובלת מיילי סיירוס.
המופע שודר לכלל הציבור דרך אפליקציית טיקטוק וחלקו בתוכנית הטרום שידור של CBS.
לפני פתיחת המשחק שרה H.E.R.
את "America the Beautiful", אריק צ'רץ' וג'זמין סאליבן ביצעו את המנון ארצות הברית.
סופר צללים הוא ספר מאת רוברט האריס, המספר את סיפורו של סופר צללים הנשכר כדי לכתוב את האוטוביוגרפיה של ראש ממשלת בריטניה לשעבר.
הספר עובד לסרט באותו השם בבימויו של רומן פולנסקי.
הספר מסופר מנקודת מבטו של סופר צללים מקצועי אשר שמו אינו נזכר לכל אורך העלילה.
הסופר מקבל הצעה לערוך את האוטוביוגרפיה של ראש ממשלת בריטניה לשעבר אדם לאנג.
לאנג היה פוליטיקאי פופולרי וכריזמטי אשר כיהן כראש הממשלה עשר שנים לפני שהתפטר.
בעת התרחשות העלילה הוא חי במרתה'ס ויניארד שבארצות הברית.
לאנג החל לעבוד על זכרונותיו יחד עם עוזרו הקרוב מייק מקארה, אולם מקארה מת במפתיע לאחר שנפל ממעבורת, אירוע שהוא ספק תאונה ספק התאבדות.
חרף מותו המסתורי של מקארה, מחליט הסופר לקבל את ההצעה וטס לארצות הברית כדי להתחיל בעבודה.
הוא נפגש עם לאנג ועם אשתו רות, וכן עם העוזרת הקרובה שלהם אמיליה בליי.
עד מהרה הוא מגלה שהעבודה שניצבת בפניו קשה משחשב, מכיוון שלאנג מסרב לשוחח על תקופות מסוימות בעברו.
הוא מגלה גם עובדות מטרידות בנוגע למותו של מקארה, וסודות אפלים מתקופת כהונתו של לאנג כראש ממשלה.
דמותו של ראש הממשלה אדם לאנג מבוססת על דמותו של ראש ממשלת בריטניה טוני בלייר.
דמותה של רות לאנג מבוססת על דמותה של שרי בלייר.
ישנם קווי דמיון רבים בין חייהם של לאנג ובלייר.
שניהם כיהנו בתפקיד עשר שנים לפני שהתפטרו.
שניהם הואשמו ביציאה למלחמות בלתי חוקיות ובכניעה לאינטרסים של ארצות הברית.
דמותו של שר החוץ הבריטי ריצ'רד רייקרט המסוכסך עם בלייר, מבוססת על דמותו של רובין קוק.
רוברט האריס עצמו היה בתחילת דרכו תומך נלהב של בלייר, ואף הוזמן על ידו לשמש ככתב נלווה במסע הבחירות שלו ב-1997. בהמשך התאכזב האריס מבלייר בשל פיטוריו של ידידו פיטר מנדלסון מהממשלה והחלטתו של בלייר להצטרף לפלישה האמריקנית לעיראק.
בנובמבר 2007 החל האריס לעבוד יחד עם הבמאי רומן פולנסקי על עיבוד קולנועי לספר.
האריס כתב את התסריט יחד עם פולנסקי.
האריס הודה בזמנו כי חשוב לו שהעבודה על הסרט תושלם בטרם יצאו לאור זיכרונותיו של בלייר.
סופרבוי הוא דמות משנה בדיונית, המופיעה בחוברות הקומיקס סופרמן והטיטאנים הצעירים ביקום DC קומיקס.
כגרסת העידן המודרני לדמותו של סופרבוי, הדמות הופיעה לראשונה בחוברת The Adventures of Superman #500 מיוני 1993 ונוצרה בידי הכותב קארל קסל והמאייר טום גרומט.
מאז תחילת פרסומה של הדמות לאחר המשבר בזמן ועד לאוגוסט 2003, סופרבוי תואר כשיבוט מטא-אנושי מהונדס גנטית שפותח בידי פרויקט קדמוס ככפיל וכמקבילו הגנטי של סופרמן.
הדמות שוכתבה מחדש בחוברות הטיטאנים הצעירים כהיבריד קריפטוני-אנושי שנוצרה מ-DNA של סופרמן ושל לקס לות'ר.
אחרי האתחול המחודש "ה-52 החדשים" בשנת 2011, הדמות שוכתבה פעם נוספת כאחת שנוצרה משלוש דגימות של DNA בידי פרויקט N.O.W.H.E.R.E כיצירה מחדש של ג'ון ליין קנט ושל לויס ליין מקו זמן עתידי.
אחרי מותה של הדמות בסדרת הסולו של סופרבוי, קון-אל הוחלף על ידי ג'ון ליין קנט בסיפורים שבאו בעקבותיה.
אחרי האירועים שקרו בחוברת מספר 34, קון-אל חזר לתפקיד סופרבוי.
דמותו של קונר קנט מדורגת במקום ה-83 ברשימת מאה גיבורי הקומיקס הגדולים של מגזין IGN.
דמותו של קונר קנט כסופרבוי הופיעה בהופעת הבכורה הטלוויזיונית שלה בעונתה האחרונה של הסדרה "סמולוויל", בגילומו של לוקאס גראביל.
כמו כן, הוא מופיע בתפקיד ראשי החל מעונתה השנייה של הסדרה "טיטאנים", בגילומו של ג'ושוע אורפין.
בתחום האנימציה, קונור קנט הופיע כאחת הדמויות הראשיות בסדרה Young Justice.
סופר שמונה וחצי הוא סרט דרמה סאטירי משנת 1994, שנכתב ובוים על ידי ברוס לה ברוס.
הסרט עוסק בבמאי סרטים פורנוגרפיים כושל שנכנס לשותפות עם במאית-יוצרת לסבית.
במהלך הסרט מתברר שיש לה אג'נדה משלה ושהיא מנצלת אותו כדי לקדם פרויקט משלה.
הסרט הוקרן בבכורה בפסטיבל הסרטים הבינלאומי בטורונטו בשנת 1994 וכן הוצג בהקרנת חצות של פסטיבל הסרטים סאנדנס בשנת 1994.
סופרבול LVI (סופרבול 56) הוא משחק פוטבול שנערך ב-13 בפברואר 2022 בין אלופת חטיבת ה-NFC לוס אנג'לס ראמס לאלופת חטיבת ה-AFC סינסינטי בנגלס ושימש גמר ליגת ה-NFL.
המשחק שוחק באצטדיון SoFi באינגלווד, קליפורניה.
זה היה הסופרבול השמיני שמתארח באזור לוס אנג'לס רבתי, כשהאחרון הוא הסופרבול XXVII ב-1993 שנערך ברוז בול, והראשון בעיר אינגלווד.
זה היה גם הסופרבול הראשון שהתקיים ביום ראשון השני של פברואר במקום הראשון, כפי שהיה בעבר הקרוב, בשל הרחבת לוח הזמנים הרגיל של העונה מ-16 ל-17 משחקים.
המשחק שודר בטלוויזיה ארצית על ידי NBC.
במשחק ניצחה לוס אנג'לס ראמס 23–20 וזכתה בפעם השנייה בתולדותיה בסופרבול.
מאמנה של הראמס, שון מקווי, הפך למאמן הצעיר ביותר שזוכה בסופרבול, בגיל 36 בלבד.
בניגוד לתהליכי הגשת הצעות קודמים בסופרבול, לא התקבלו הצעות לסופרבול LVI.
ב-18 במאי 2017, הרשויות הודיעו כי פתיחת אצטדיון לוס אנג'לס, שתוכננה במקור לתחילת עונת 2019, נדחתה בשנה נוספת ל-2020. כתוצאה מכך, בפגישות הבעלים של הליגה בשיקגו ב-23 במאי 2017, הליגה העניקה מחדש את הסופרבול LV למועמדת הבודדת שנותרה, טמפה, והעניקה את הסופרבול LVI ללוס אנג'לס.
ב-NFL אמרו שיש להם תוכנית מגירה, ושאם מגבלות הקורונה יגדלו בלוס אנג'לס עד תאריך האירוע, המשחק עשוי להיות מועבר לאצטדיון AT&T בארלינגטון, טקסס, שאירח את הסופרבול XLV ב-2011. ה-NFL אישרה ב-13 בינואר שהמשחק יישאר באצטדיון SoFi.
סופרבול LV חתם את עונת 2021 בליגת ה-NFL.
לסופרבול העפילו אלופת חטיבת ה-AFC סינסינטי בנגלס בפעם השלישית בתולדותיה ואלופת חטיבת ה-NFC, לוס אנג'לס ראמס בפעם החמישית בתולדותיה.
הבנגלס סיימו את העונה הסדירה במקום הראשון ב-AFC מזרח, במקום הרביעי ב-AFC ובמקום ה-9 בליגה עם מאזן 7–10 חיובי.
בפלייאוף ניצחה סינסינטי את הלאס וגאס ריידרס 26-19 בסיבוב הווילד-קארד, את טנסי טייטאנס 19-16 בסיבוב הראשון ובגמר החטיבה ניצחה את קנזס סיטי צ'יפס 27-24 בהארכה, משער שדה של אוון מקפרסון וזכתה בפעם השלישית באליפות ה-AFC.
הראמס סיימו את העונה הסדירה במקום הראשון ב-NFC מערב, במקום הרביעי ב-NFC ובמקום ה-5 בליגה עם מאזן 5–12 חיובי.
בפלייאוף ניצחו הראמס את אריזונה קרדינלס 34-11 בסיבוב הווילד-קארד, את טמפה ביי באקנירס 30-27 בסיבוב הראשון ובגמר החטיבתי גברו על סן פרנסיסקו 49' 20-17 וזכו בפעם החמישית באליפות ה-NFC.
במופע המחצית הופיעו ד"ר דרה, סנופ דוג, אמינם, מרי ג'יי בלייג', 50 סנט וקנדריק לאמאר.
סופר תוכים היא סדרת טלוויזיה מונפשת אירית לילדים, שנוצרה על ידי סטיבן פ' ברין וג'ניפר מונייר-וויליאמס.
הסדרה הופקה על ידי Brown Bag Films.
הסדרה החלה את שידוריה בארצות הברית בערוץ Universal Kids ב-19 בינואר 2020. בישראל, החלה הסדרה את שידוריה ב-6 בפברואר 2022 בערוץ הילדים בדיבוב לעברית; פרקי הסדרה הופצו גם ב-BIGI; בשנת 2023, הסדרה החלה את שידוריה בערוץ HOT באזז עם פתיחתו.
הסדרה עוקבת אחר פולי ואייס, תוכי מחמד השייכים לבן אדם בשם מקס, חובב ספרי קומיקס.
בזמן שמקס עוזב את ביתו, הם הופכים ל"סופר תוכים", מצילים את עירם ומונעים מהנבלים לחבל באירועים שמקס מתכנן ללכת אליהם.
דמותמדבב/ת באנגליתמדבב/ת בעבריתפוליטרה סטרונגאליענה מגוןאייסקורי דורןיהונתן מגוןאשר סטאשרגילן שחףמקסאורלנדו לוקאסאיתמר אוליירמינרווהשאנון המילטוןשיר כהןסקראפרטיילר מורייאורי זלצמןניבלסרוב טינקלריובל גרבשקלודטאוואני רוזןהדר שחף-מעייןקריינותדבן מאקגדי לוי
דמויות נוספות שהופיעו במהלך הסדרה דובבו בעברית על ידי מעיין עדן, ענת ניב, שני אליהו, יהלי עזרא, מילה לב ואדם זילברמן.
שיר הפתיחה של הסדרה בוצע על ידי גילן שחף.
עונהמספר פרקיםתקופת שידור מקורית תקופת שידור בישראל שידור ראשוןשידור אחרוןשידור ראשוןשידור אחרון12019 בינואר 20205 בנובמבר 20206 בפברואר 20223 במרץ 2022
סופרבול 50 הוא משחק פוטבול שנערך ב-7 בפברואר 2016 בין אלופת חטיבת ה-NFC קרוליינה פנתרס לאלופת חטיבת ה-AFC דנוור ברונקוס ושימש גמר ליגת ה-NFL.
המשחק שוחק באצטדיון ליווייס בסנטה קלרה, קליפורניה, אצטדיונה הביתי של סן פרנסיסקו 49'.
במשחק ניצחה דנוור ברונקוס 24–10 וזכתה בפעם השלישית בתולדותיה בסופרבול.
הברונקוס עלו ליתרון מוקדם בסופרבול ולא פיגרו בו ולו לשנייה.
דנוור רשמה שבעה סאקים וכפתה ארבעה איבודים.
קרוליינה עמדה בקצב על ידי חמישה סאקים ושני איבודים.
הליינבקר של דנוור, וון מילר, זכה בתואר ה-MVP של הסופרבול.
משחק זה היה גם המשחק האחרון בקריירה של פייטון מאנינג.
הקוורטרבק של הברונקוס, שזכה גם בסופרבול XLI, הודיע על פרישה במרץ 2016.
שידור המשחק ברשת CBS היה התוכנית השלישית הכי נצפית בתולדות הטלוויזיה האמריקאית עם כ-111.9 מיליון צופים.
הרשת גבתה בממוצע 5 מיליון דולר עבור פרסומת של 30 שניות במהלך המשחק.
היא נותרה התוכנית בעלת המדרוג הגבוה ביותר בהיסטוריה של CBS.
מופע המחצית של סופרבול 50 הובל על ידי קולדפליי, עם הופעות אורח מיוחדות של ביונסה וברונו מארס.
בתחילת 2012 הצהיר נציב ה-NFL רוג'ר גודל שהליגה תכננה להפוך את הסופרבול ה-50 ל"מרהיב" ושזה יהיה "משחק חשוב עבורנו כליגה".
מרצדס-בנץ סופרדום בניו אורלינס, לואיזיאנה
אצטדיון ליווייס בסנטה קלרה, קליפורניה
אצטדיון סאן לייף במיאמי גארדנס, פלורידה
אצטדיון במטרופולין לוס אנג'לס, קליפורניה.
ההצעה לאירוח הסופרבול בלוס אנג'לס (שנועדה להוות מחווה לסופרבול הראשון, שנערך בממוריאל קולוסיאום בעיר) הייתה תלויה בכך שקבוצה תעבור לאזור עד למועד בחירת המארחת ותבנה אצטדיון חדש עד המשחק.
אף קבוצה לא ביקשה לעבור עד בחירת העיר המארחת ולוס אנג'לס משכה את מועמדותה.
הליגה צמצמה בסופו של דבר את ההצעות לשלושה מקומות: מרצדס-בנץ סופרדום של ניו אורלינס, אצטדיון סאן לייף במיאמי ואצטדיון ליוויס בסנטה קלרה.
הליגה הודיעה ב-16 באוקטובר 2012, ששני המועמדים הסופיים הם אצטדיון סאן לייף ואצטדיון ליוויס.
אזור דרום פלורידה/מיאמי אירח בעבר את האירוע 10 פעמים (שוויון עם ניו אורלינס בראש טבלת אירוח הסופרבולים), כשהאחרון שבהם הוא סופרבול XLIV ב-2010. אזור מפרץ סן פרנסיסקו אירח את הסופרבול האחרון בשנת 1985 (סופרבול XIX), שנערך באצטדיון סטנפורד בסטנפורד.
ההצעה למיאמי הייתה תלויה בשאלה אם האצטדיון עבר שיפוץ.
עם זאת, ב-3 במאי 2013, בית הנבחרים של פלורידה סירב לאשר את תוכנית המימון לתשלום עבור השיפוצים, מה שהביא פגיעה משמעותית בסיכוייה של מיאמי.
ב-21 במאי 2013, בעלי ה-NFL בפגישת האביב שלהם בבוסטון הצביעו לקיים את המשחק באצטדיון ליוויס.
האצטדיון בשווי 1.2 מיליארד דולר נפתח ב-2014. זהו הסופרבול הראשון שנערך באזור המפרץ מאז הסופרבול XIX ב-1985, והראשון בקליפורניה מאז הסופרבול XXXVII בסן דייגו ב-2003.
זו העונה השלישית ברציפות, המדורגות ראשונות ב-NFC (קרוליינה פנתרס) וב-AFC (דנוור ברונקוס), נפגשו בסופרבול.
המשחק כלל גם את קבוצת ההתקפה הטובה בליגה (הפנתרס) מול ההגנה הטובה בליגה (הברונקוס).
הפנתרס הפכו לקבוצה העשירית מאז 1960 שהפסידה רק משחק אחד במהלך העונה הסדירה, ולקבוצה השישית אי פעם עם מאזן 15–1. זו הייתה ההופעה השנייה שלהם בסופרבול; הראשונה הייתה בסופרבול XXXVIII, אז הפסידו לניו אינגלנד פטריוטס.
הברונקוס הפכו לקבוצה הרביעית עם שמונה הופעות בסופרבול.
זו הייתה ההופעה השנייה שלהם בשלוש שנים, לאחר שהגיעו גם לסופרבול XLVIII.
ג'ון פוקס היה המאמן של כל קבוצה בהופעתה הקודמת בסופרבול.
עשרה שחקנים נבחרו לפרו בול (הכי הרבה בהיסטוריה של המועדון) יחד עם שמונה בחירות ל-All-Pro.
התקפת הפנתרס, שהובילה את ה-NFL בנקודות (500), התהדרה בשש בחירות פרו בול.
בחירת הפרו בול וה-MVP של ה-NFL, הקוורטרבק קאם ניוטון, חווה את אחת העונות הטובות שלו, כשמסר ל-3,837 יארד ורץ 636 יארד, תוך שהוא רושם שיא קריירה ומקום ראשון בליגה בטאצ'דאונים (45 - 35 מסירות, 10 בריצה).
הגנת הפנתרס ספגה 308 נקודות, במקום השישי בליגה, הובילה את ה-NFL בחטיפות עם 24, ונבחרו ממנה ארבעה שחקנים לפרו בול.
לאחר שהודחה בסיבוב הראשון של הפלייאוף בשלוש מתוך ארבע העונות הקודמות, הג'נרל מנג'ר של הברונקוס, ג'ון אלווי, ביצע שינויים רבים בצוות האימון, כולל פרידה מהמאמן הראשי ג'ון פוקס, שזכה בארבע אליפויות הבית המערבי של ה-AFC בארבע שנותיו בקבוצה.
את תפקידו כמאמן הברונקוס תפס גארי קוביאק, רכז ההתקפה לשעבר של ברונקוס.
וייד פיליפס, המאמן הראשי לשעבר של ברונקוס, חזר לקבוצה כדי לשמש כרכז הגנתי, והחליף את ג'ק דל ריו שעזב כדי לקבל את תפקיד המאמן באוקלנד ריידרס.
אף על פי שהקבוצה פתחה במאזן 7–0, מאנינג הוביל את ה-NFL באיבודים.
בשבוע 10, מאנינג סבל מקרע חלקי של העקב ברגל שמאל.
הוא קבע את שיא כל הזמנים של ה-NFL במסירות יארדים בקריירה במשחק זה, אבל לאחר שאיבד ארבעה כדורים הוא הוחלף לטובת הקוורטרבק הגיבוי ברוק אוסוויילר, שנכנס לתפקיד הפותח במשך רוב שאר העונה הסדירה.
לאחר התחלה חלשה במשחק האחרון של דנוור בעונה הסדירה נגד סן דייגו צ'רג'רס, אוסוויילר הוחלף על ידי מאנינג.
מאנינג החזיר לעצמו את עמדת הקוורטרבק הפותחת לפלייאוף על ידי הובלת הקבוצה לניצחון חשוב 27–20 על הצ'רג'רס שאיפשר לקבוצה לעלות למקום הראשון ב-AFC.
ההגנה של הברונקוס דורגה במקום הראשון ביארדים בריצה ויארדים במסירות שספגו ובסאקים, וכמו בשלוש העונות הקודמות, הקבוצה המשיכה לקבוע מספר שיאים אישיים, שיאי מועדון ושיאי ליגה הגנתיים.
כשההגנה מחפה על הבעיות בהתקפה, הברונקוס סיימו את העונה הסדירה עם מאזן 12–4, סיימו במקום הראשון בחטיבה וזכו ביתרון הביתיות לאורך פלייאוף ה-AFC.
הפנתרס ניצחו את סיאטל סיהוקס 31–24 בסיבוב הראשון של ה-NFC ואת אריזונה קרדינלס בגמר החטיבתי 49–15.
הברונקוס ניצחו את פיטסבורג סטילרס 23–16 בסיבוב הראשון של ה-AFC, כשהשיגו 11 נקודות בשלוש הדקות האחרונות של המשחק.
בשבוע שלאחר מכן, הם ניצחו את האלופה המכהנת, ניו אינגלנד פטריוטס, בגמר החטיבה 20–18, על ידי יירוט מסירה בניסיון המרה לשתי נקודות של הפטריוטס אחרי קבלה לטאצ'דאון של רוב גרונקובסקי 17 שניות לסיום.
פייטון מאנינג הגיע לסופרבול הרביעי שלו, עם הופעות תחת ארבעה מאמנים ראשיים.
הוא הפך לקוורטרבק הראשון אי פעם שהוביל שתי קבוצות ליותר מסופרבול אחד.
הוא גם היה הקוורטרבק המבוגר ביותר אי פעם ששיחק בסופרבול, בגיל 39. השיא הקודם הוחזק על ידי ג'ון אלווי, הג'נרל מנג'ר של הברונקוס, שהוביל את הברונקוס לניצחון בסופרבול XXXIII בגיל 38.
מאנינג וניוטון קבעו את הפרש הגילאים הגדול ביותר בין הקוורטרבקים בסופרבול, 13 שנים ו-48 ימים (מאנינג היה בן 39, ניוטון בן 26).
בנוסף, זה היה הסופרבול הראשון שבו הקוורטרבקים של שתי הקבוצות היו הבחירה מספר 1 בדראפט שלהם, כשמאנינג נבחר במקום הראשון ב-1998 וניוטון נבחר ראשון ב-2011. המשחק הפגיש את שתי הבחירות הראשונות בדראפט 2011: ניוטון בקרוליינה ו-וון מילר בדנוור.
כאשר רון ריברה, מאמן הפנתרס, היה ליינבקר בניצחון של שיקגו ברס בסופרבול XX, וקוביאק שיחק כקוורטרבק בסופרבול XXI ו-XXIV, סופרבול 50 היה הסופרבול הראשון בו שיחקו שני המאמנים הראשיים במשחק בעצמם.
לפני המשחק הועלו חששות האם המגרש של אצטדיון ליווי'ס היה באיכות גבוהה מספיק כדי לארח סופרבול.
במהלך עונתו הראשונה של האצטדיון, המגרש נאלץ לעבור הזרעה מחדש מספר פעמים עקב בעיות שונות, ומוקדם יותר בעונת 2015, חלק מהדשא קרס תחת בועט הבולטימור רייבנס, ג'סטין טאקר, מה שגרם לו להחליק ולהחמיץ שער שדה.
כמקובל במשחקי סופרבול ששוחקו באצטדיוני דשא טבעי, ה-NFL זרעה מחדש את מגרש היברידי מדשא Bermuda 419 לפני המשחק; מנהל המגרש של הליגה ושל אטלנטה ברייבס, אד מנגן, הצהיר שהמגרש היה ב"כושר מצוין" למשחק.
עם זאת, הדשא הראה בעיות לאורך כל המשחק, כאשר מספר שחקנים נאלצו להחליף את הנעליים שלהם במהלכו ושחקנים החליקו לאורך כל המשחק.
כקבוצה הביתית המיועדת ברוטציה השנתית בין קבוצות ה-AFC וה-NFC, הברונקוס בחרו ללבוש את חולצות החוץ הלבנות שלהם עם מכנסיים לבנים תואמים.
אלווי הצהיר שלברונקוס "הייתה הצלחה בסופרבול במדים הלבנים".
הברונקוס לבשו בפעם האחרונה חולצות ומכנסיים לבנים תואמים בסופרבול XXXIII, המשחק האחרון של אלוויי בתור קוורטרבק דנוור, כאשר ניצחו את אטלנטה פלקונס 34–19. בזכייה היחידה הנוספת של הברונקוס, בסופרבול XXXII, דנבר לבשה חולצות כחולות, שהיה הצבע העיקרי שלה באותה תקופה.
הם הפסידו בסופרבול XXI בחולצות לבנות, אבל היו במאזן 0–4 שלילי בסופרבול עם חולצות כתומות, כשהפידו בסופרבול XII, XXII, XXIV ו-XLVIII.
אלופת ה-AFC היחידה שלבשה לבן כקבוצת הבית המיועדת בסופרבול הייתה פיטסבורג סטילרס; הם ניצחו את סיאטל סיהוקס 21–10 בסופרבול XL עשר עונות לפני כן.
ההחלטה של הברונקוס ללבוש לבן פירושה שהפנתרס ילבשו את מדי הבית שלהם: חולצות שחורות עם מכנסיים כסופים.
הפנתרס השתמשו במתקן האימונים של אוניברסיטת סן חוזה סטייט ושהו במריוט סן חוזה.
הברונקוס התאמנו באוניברסיטת סטנפורד, האלמה מאטר של הג'נרל מנג'ר ג'ון אלווי, ושהו במריוט סנטה קלרה.
ב-4 ביוני 2014 הודיעה ה-NFL כי המשחק ימותג בספרות ערביות כ"סופרבול 50" - ולא עם ספרות רומיות, אז היה נקרא המשחק "סופרבול L".
מנהל ה"קריאייטיב" של הליגה, שאנדון מלווין, הסביר שהסיבה העיקרית לשינוי הייתה הקושי בעיצוב לוגו אסתטי עם האות "L" באמצעות התבנית הסטנדרטית שהוצגה לראשונה בסופרבול XLV.
הוא ציין שהאות L קשה יותר לעיצוב מכיוון שהיא א-סימטרית, בניגוד לספרות רומיות אחרות, וכן הובעו חששות שהשימוש באות L יכול להתפרש כמחוות היד של "מפסידן" (Loser).
73 טיוטות, המשלבות את המספרים "L" או "50", עוצבו לפני בחירת העיצוב הסופי, שבו היו לבסוף ספרות גדולות בצבע זהב מאחורי גביע וינס לומברדי, במקום מתחת ובכסף כמו בלוגו הסטנדרטי.
במסגרת "יובל הזהב" של המשחק, נערכו מבצעים ויוזמות שונות בנושא זהב לאורך עונת 2015. הליגה אימצה לוגו בגוון זהב שהוצג בכל נכסי ה-NFL וצויר על המגרשים במהלך העונה.
המספור של קו 50 היארד במגרשים היה בצבע זהב, והחל משבוע 7, כל הז'קטים והכובעים של המאמנים בצידי המגרש כללו לוגואים מעוטרים בזהב.
כדורי פוטבול מוזהבים הוענקו לבתי הספר התיכוניים של שחקנים ומאמנים שהשתתפו בסופרבול, ואירועי "חזרה הביתה" נערכו גם על ידי קבוצות זוכות בסופרבול במשחקים.
יום המדיה של המשחק, שנערך בדרך כלל ביום שלישי אחר הצהריים לפני המשחק, הועבר ליום שני בערב ומותג מחדש כערב הפתיחה של הסופרבול.
האירוע נערך ב-1 בפברואר 2016, במרכז SAP בסן חוזה.
לצד זמינות התקשורת המסורתית, האירוע כלל טקס פתיחה עם הצגת שחקנים על העתק של גשר שער הזהב.
הוועדה המארחת של סופרבול 50 הבטיחה להיות "הסופרבול הנותן ביותר אי פעם", והקדישה 25 אחוז מכל הכסף שגייסה למטרות פילנתרופיות באזור המפרץ.
הוועדה יצרה את קרן ה-50 כיוזמה פילנתרופית שלה והתמקדה במתן מענקים לסיוע בפיתוח נוער, השקעות קהילתיות וסביבות בנות קיימא.
מלבד גביע וינס לומברדי שמקבלת כל אלופת סופרבול, הברונקוס קיבלו גם גביע "50" גדול מצופה זהב 18 קרט.
כל ספרה שקלה 15 קילוגרם, כך שבסך הכל שקל גביע ה-50 שישים קילוגרם.
כמו גביע לומברדי, גם ה-"50" עוצב על ידי טיפאני ושות'.
בארצות הברית המשחק שודר בטלוויזיה על ידי CBS, כחלק מהרוטציה בין שלושת המשדרים המרכזיים של ה-NFL (שכוללים את CBS, NBC ופוקס).
צוות השידור הראשי של הרשת, ג'ים נאנץ ופיל סימס, שידראת המשחק, עם טרייסי וולפסון ואוון וושברן כשדרני קווים.
CBS סיפקה שידור דיגיטלי של המשחק דרך CBSSports.com ויישומי CBS Sports בטאבלטים, Windows 10, Xbox One ומזרימי מדיה אחרים (כגון כרומקאסט ורוקו).
בשל הבלעדיות לנייד של ורייזון תקשורת ל-NFL, שידור בטלפונים סלולרים ניתן רק ללקוחות Verizon Wireless דרך שירות NFL Mobile.
CBS הציגה תכונות חדשות במהלך השידור, כולל מצלמות עמודים ומיקרופונים, וטכנולוגיית הילוך חוזר freeD של אינטל - שימוש במערך של 36 מצלמות ברזולוציה של 5K לאורך החלק העליון של האצטדיון ששימשו לספק תצוגה של 360 מעלות ואפקטים של זמן קליע.
בניגוד לשידורים של סדרות פריים טיים, CBS שידרה פרקים מיוחדים של תוכניות האירוח המאוחרות שלה כהובלה לסופרבול 50, החל בפרק חי מיוחד של לייט שואו עם סטיבן קולבר לאחר המשחק, עם מערכון מוקלט מראש שכלל הופעוה של ברק אובמה, ואורחים כמו ויל פרל, טינה פיי, מרגו רובי ומגין קלי.
לאחר הפסקה לתוכניות מקומיות, CBS שידרה גם פרק מיוחד של לייט שואו עם ג'יימס קורדן.
עם קהל טלוויזיה ממוצע של כ-111.9 מיליון, המשחק היה הסופרבול השלישי הכי נצפה - והשידור השלישי הכי נצפה בארצות הברית - בהיסטוריה, לפי מדד נילסן.
זו הייתה גם התוכנית הנצפית ביותר בכל הזמנים במונחים של סך כל הקהל, 167 מיליון צופים שצפו לפחות בשש דקות מהשידור.
את השידור בספרדית ב-ESPN Deportes ראו בממוצע 472,000 צופים; הוא דורג רק מאחורי הסופרבול XLVIII כשידור הכי נצפה בספרדית בארצות הברית, למעט משחקי כדורגל.
CBS קבעה תעריף בסיס לפרסומת של 30 שניות ב-5 מיליון דולר, מחיר שיא לפרסומת בסופרבול.
CBS הורתה שכל המפרסמים ירכשו חבילה המכסה זמן הן בשידורי הטלוויזיה והן בשידורים הדיגיטליים של המשחק, כלומר, בפעם הראשונה, השידורים הדיגיטליים של המשחק ישאו את כל הפרסומות הלאומיות עם שידור הטלוויזיה.
זו הייתה השנה האחרונה בחוזה הרב-שנתי של הליגה עם אנהאוזר-בוש אינבוו שאפשר ליצרנית הבירה לשדר מספר פרסומות במהלך המשחק בהנחה גדולה.
זו הייתה גם השנה האחרונה שבה דוריטוס, נותנת חסות ותיקה למשחק, ערכה את תחרות "רסק את הסופרבול" שלה שאפשרה לצופים ליצור פרסומות דוריטוס משלהם ולקבל הזדמנות לשדר אותה במהלך המשחק.
נינטנדו וחברת פוקימון ערכו את הופעת הבכורה שלהן בסופרבול.
יונדאי זכתה הן במקום הראשון והן במקום החמישי בסקר USA Today, עם הפרסומות שלהן "First Date" (ליונדאי ג'נסיס) ו-"Ryanville" (ליונדאי אלנטרה 2017), בהתאמה.
חברות שפרסמו בפעם הראשונה בסופרבול 50 כללו את אמזון, קולגייט, Death Wish Coffee (שניצחה 10 עסקים קטנים אחרים בתחרות שערכה אינטואיט, ששילמה עבור זמן הפרסום כפרס), LG אלקטרוניקה, מרמוט, נינטנדו (שקידמה את יום השנה ה-20 לזיכיון פוקימון), PayPal ו-SoFi.
פוקס המאה ה-20, ליונסגייט, סרטי פרמאונט, סרטי יוניברסל ווולט דיסני סטודיוז שילמו עבור קדימונים לסרטים ששודרו במהלך הסופרבול.
פוקס שילמו עבור דדפול, אקס-מן: אפוקליפסה, היום השלישי: התחדשות ואדי הנשר.
ליונסגייט שילמו עבור אלי מצרים.
פרמאונט שילמו עבור צבי הנינג'ה: יוצאים מהצללים וסמטת קלוברפילד 10. יוניברסל שילמו עבור החיים הסודיים של חיות המחמד והטריילר הראשון של ג'ייסון בורן ודיסני שילמו עבור קפטן אמריקה: מלחמת האזרחים, ספר הג'ונגל ואליס מבעד למראה.
המשחק שודר ב-18 מדינות נוספות מחוץ לארצות הברית, רובן באירופה: אוסטרליה, אוסטריה, אירלנד, ברזיל, גרמניה, דנמרק, הולנד, הממלכה המאוחדת, הפיליפינים, יפן, ניו זילנד, פולין, צ'כיה, צרפת, קנדה, רומניה, שווייץ ותאילנד.
לכבוד הסופרבול ה-50, טקס ההכנה למשחק הציג על המגרש 39 מתוך 43 השחקנים המצטיינים הקודמים של הסופרבול, למעט שניים שהופיעו בווידאו, אחד שנפטר ופייטון מאנינג שהוצג בחדר ההלבשה בזמן החימום.
ליידי גאגא שרה את ההמנון הלאומי, בעוד מרלי מטלין ביצעה בו זמנית גרסה בשפת הסימנים האמריקאית.
מטלין ביצעה בשפת הסימנים גם את גרסת הא-קפלה של "אמריקה היפה" , אשר הושר על ידי מקהלת הכוחות המזוינים של ארצות הברית.
ב-3 בדצמבר 2015 אישרה הליגה שמופע המחצית יובל על ידי להקת הרוק הבריטית קולדפליי.
ב-7 בינואר 2016, פפסי אישרה לסוכנות הידיעות AP כי ביונסה, שהובילה את מופע המחצית של סופרבול XLVII ושיתפה פעולה עם קולדפליי בסינגל "Hymn for the Weekend", תופיע גם כן.
ברונו מארס, שהוביל את מופע המחצית של סופרבול XLVIII, ומארק רונסון (ששיתף פעולה עם מארס ב-"Uptown Funk") הופיעו גם הם.
דנוור ניצחה בהטלת המטבע ופתחה את סופרבול 50. הברונקס פתחו בסערה, כשהקוורטרבק פייטון מאנינג השלים מסירה מ-18 יארד לטייט אנד אוון דניאלס וזריקה מ-22 יארד לתופס אנדרה קאלדוול.
צמד נשאות על ידי הרץ האחורי סי.
אנדרסון העביר את הכדור עוד 20 יארד לקו ה-14 יארד של הפנתרס, אך ההגנה של קרוליינה התמודדה בהצלחה עם שלושת הניסיונות הבאים.
ראשית, שאק תומפסון התמודד עם הרץ האחורי רוני הילמן וגרם להפסד של 3 יארד לברונקוס.
לאחר מכן, לאחר אי-השלמה, הליינבקר תומאס דייוויס התמודד עם אנדרסון לרווח של 1 יארד בניסיון השלישי, מה שאילץ את דנוור להסתפק ביתרון 3–0 בשער שדה של ברנדון מקמנוס מ-34 יארד.
זו הייתה הפעם הראשונה בכל הפלייאוף שקרוליינה הייתה בפיגור.
אחרי שכל קבוצה ביצעה בעיטת הרחקה, נראה שהקוורטרבק של הפנתרס, קאם ניוטון, השלים מסירה מ-24 יארד לווייד רסיבר ג'ריקו קוצ'רי, אבל ההחלטה נקבעה כחוסר השלמה ואושרה לאחר ערעור.
לאחר בעיטות החזרה משתי הקבוצות, קרוליינה עלתה על הגל עם 9 מהלכים ו-73 יארד.
ניוטון השלים את כל ארבעת ניסיונות המסירה שלו ל-51 יארד ורץ פעמיים ל-25 יארד, בעוד ג'ונתן סטיוארט סיים את הדרייב עם ריצת יארד אחד לטאצ'דאון וצימק את הפער ל-10–7, 11:28 לסיום הרבע השני.
מאוחר יותר, הרסיבר של הברונקוס ג'ורדן נורווד תפס את בעיטת ההחזרה הקצרה של בראד נורטמן מ-28 יארד מוקף בשחקני הפנתרס, אבל אף אחד מהם לא ניסה לתקל אותו, כנראה כי חשבו שנורווד הכריז על .
נורווד לא עשה זאת, ובלי התנגדות סביבו הוא רץ לשיא החזרה של הסופרבול, 61 יארד, לפני שמריו אדיסון הפיל אותו על קו 14 היארד של הפנתרס.
למרות העמדה הטובה של דנוור הם לא הצליחו להכניס את הכדור לאנד זון, כך שמקמנוס בעט מ-33 יארד שער שדה שהגדיל את היתרון שלהם ל-13–7.
בכדור הבא של קרוליינה, הפולבק מייק טולברט איבד פאמבל לאחר שתוקל על ידי הסייפטי דריאן סטיוארט.
עם זאת, הפנתרס לקחו עד מהרה את הכדור בחזרה כאשר המגן קוני איילי קלט את המסירה של מאנינג והחזיר את הכדור 19 יארד לקו ה-39 יארד של הפנתרס, 4:23 דקות למחצית.
הפנתרס לא הצליחו לצבור יארדים ונאלצו לבצע בעיטת החזרה.
לאחר שדנוור החזירה גם היא את הכדור, קרוליינה הגיעה לקו 45 היארד של הברונקוס.
כשנותרו 11 שניות לרבע וללא פסק זמן, ניוטון הופל על ידי דמרקוס וור והמחצית נגמרה, 13–7 לדנוור ברונקוס.
הפנתרס היו במצב טוב לעשות נקודות בדרייב הפתיחה שלהם במחצית השנייה כאשר ניוטון השלים מסירה מ-45 יארד לטד ג'ין ג'וניור, שהיה מהלך המסירה הארוך ביותר במשחק עבור כל אחת מהקבוצות, וסיים על קו ה-35 יארד של דנוור אחרי מהלך ההתקפה שני.
עם זאת, הגנת הברונקוס עצרה את הדרייב על קו ה-26, והוא הסתיים ללא נקודות כאשר גרהם גאנו פגע בקורה הימנית של השער בניסיון שדה מ-44 יארד.
וורד איבד את הכדור עמוק בשטח של דנוור במהלך ההחזרה, אבל טרוואת'ן הצליח להציל את הכדור ואפשר לברונקוס לשמור על ההחזקה בכדור.
הרבע השלישי הסתיים ללא נקודות נוספות, ביתרון 16–7 של הברונקוס.
בתחילת הרבע הרביעי הברונקוס הגיעו לקו ה-41 של הפנתרס.
במהלך הבא, איילי הפיל את הכדור מידו של מאנינג כשהוא התכונן למסירה והחזיר אותו לקרוליינה על קו ה-50 יארד.
קבלת פנים מ-16 יארד של דווין פונצ'ס וריצה של 12 יארד של סטיוארט קבעה את שער השדה של גאנו מ-39 יארד, וזה הוריד את הפיגור של הפנתרס לפוזישן אחד, 16–10. שלושת הדרייבים הבאים של המשחק הסתיימו בבעיטות החזרה.
כשנותרו 4:51 דקות לסיום, קרוליינה קיבלה את הכדור על קו 24 היארד משלה עם הזדמנות להשיג דרייב מנצח.
במהלך הבא, מילר שוב הרחיק את הכדור מניוטון, ואחרי שכמה שחקנים צללו אל הכדור, הוא קפץ לאחור לאחור והוחזר על ידי וורד, שהחזיר אותו חמישה יארד לקו ה-4 יארד של הפנתרים.
ניוטון היה השחקן השלישי שניסה להחזיר את הכדור (אחרי וור ומייק רמרס), אך הוא היסס ואיבד הכדור.
ההתקפה של דנוור נשמרה מחוץ לאנד זון למשך שלושה מהלכים, אבל עונש החזקה למגן הפינה ג'וש נורמן העניק לברונקוס מערך ניסיונות לדש.
אנדרסון עשה טאצ'דאון בריצה מ-2 יארד ומאנינג השלים מסירה לבני פאולר להמרה של 2 נקודות, והעניק לדנוור יתרון 24–10, 3:08 דקות לסיום.
לקרוליינה היו עוד שני דרייבים ועוד ניסיון ראשון ביניהם לפני שהמשחק הסתיים, אך הם לא הצליחו להשיג בהם נקודות והמשחק נגמר בניצחון של הברונקוס.
סופרבול 50 כלל שיאים רבים של יחידים ושל שתי הקבוצות.
דנוור ניצחה אף על פי שהפסידה בהפרש גדול בסך יארדים (315–194) והניסיונות הראשונים (21–11).
194 היארדים ו-11 הניסיונות הראשונים שלהם היו שניהם הנמוכים ביותר אי פעם לקבוצה מנצחת בסופרבול.
רק שבע קבוצות אחרות צברו בעבר פחות מ-200 יארד בסופרבול, וכולן הפסידו.
שבעת הסאקים של הברונקוס השוו שיא סופרבול שנקבע על ידי שיקגו ברס בסופרבול XX.
מאנינג הופל בסאק חמש פעמים על ידי הפנתרס, שיא הסאקים למשחק בסופרבול (12).
קוני איילי השווה שיא סופרבול עם שלושה סאקים, והוא השחקן היחיד שעשה זאת ורשם גם אינטרספשן.
ההחזרה של ג'ורדן נורווד מ-61 יארד קבעה שיא חדש, שעבר את השיא של 45 יארד שנקבע על ידי ג'ון טיילור בסופרבול XXIII.
מאנינג הפך לקוורטרבק המבוגר ביותר אי פעם שזכה בסופרבול בגיל 39, הקוורטרבק הראשון אי פעם שזכה בסופרבול בשתי קבוצות והקוורטרבק הראשון אי פעם שניצח 200 משחקים (עונה סדירה ופלייאוף) בתור פותח.
גארי קוביאק הפך למאמן הראשי הראשון שזוכה בסופרבול באותו מועדון שבו שיחק בסופרבול כשחקן.
מאנינג הודיע על פרישה מה-NFL חודש לאחר הסופרבול.
זה היה גם משחקו האחרון בקריירה של שחקן הקו ההגנתי של הפנתרס ג'ארד אלן, שפרש במקום התשיעי ב-NFL בכל הזמנים בסאקים.
וורד קורט קולמן FS דריאן סטיוארטקבוצה מיוחדת גרהם גאנוK ברנדון מקמנוס בראד נורטמןP בריטון קולקוויט
עם קבלת גביע לומברדי, הג'נרל מנג'ר של הברונקוס והקוורטרבק לשעבר ג'ון אלווי הניף אותו וקרא "זה בשביל פאט!" בהתייחס לבעלים פאט בולן, שאובחן שנה קודם לכן עם מחלת אלצהיימר.
בולן הצדיע לאלווי באותה צורה לאחר שהברונקוס זכו באליפות הראשונה שלהם בסופרבול XXXII, שמונה עשרה שנים קודם לכן.
זו הייתה אליפות הספורט הראשונה של העיר דנוור מאז שקולורדו ראפידס בגביע ה-MLS ב-2010. עונת 2016 החלה כשהברונקוס אירחו את הפנתרס באמפאוור פילד אט מייל היי.
זה היה המפגש הראשון של שתי משתתפות הסופרבול בשבוע 1 של העונה שלאחר מכן מאז עונת 1970 כאשר מינסוטה ויקינגס וקנזס סיטי צ'יפס ערכו שחזור של סופרבול 4 ופתחו את העידן שלאחר המיזוג של ה-NFL.
הברונקוס ניצחו 21–20 כאשר גרהם גאנו מקרוליינה החמיץ ניסיון שער שדה כדי לנצח את המשחק.
שתי הקבוצות התקשו בסופו של דבר בעונה ולא הצליחו להעפיל לפלייאוף.
הפנתרס סיימו במאזן 6–10 שלילי וסיימו במקום האחרון בבית הדרומי של NFC.
הברונקוס סיימו במאזן 9–7 והגיעו למקום השלישי בבית המערבי של AFC.
זו הייתה הפעם הראשונה שאלופות ה-AFC וה-NFC המכהנות מחמיצות שתיהן מחמיצות את הפלייאוף מאז עונת 2003, אחרי הסופרבול XXXVII, כאשר לא אוקלנד ריידרס ולא טמפה ביי באקנירס העפילו לפלייאוף, והפעם החמישית בסך הכל.
נכון לשנת 2022, סופרבול 50 נותר משחק הפלייאוף האחרון ששיחקו הברונקוס, והם לא העפילו לפלייאוף מאז.
סופרבול LVII (סופרבול 57) הוא משחק פוטבול שנערך ב-12 בפברואר 2023 בין אלופת עונת 2022 של חטיבת ה-NFC פילדלפיה איגלס לאלופת חטיבת ה-AFC קנזס סיטי צ'יפס, ושימש גמר ליגת ה-NFL.
המשחק שוחק באצטדיון סטייט פארם בגלנדייל, אריזונה.
זה היה הסופרבול הרביעי שמתארח באזור המטרופולין של פיניקס, כשהאחרון הוא סופרבול XLIX ב-2015, שנערך גם הוא באצטדיון סטייט פארם (נקרא אז אצטדיון אוניברסיטת פיניקס).
המשחק שודר בטלוויזיה הארצית בארצות הברית על ידי פוקס.
קנזס סיטי צ'יפס שניצחה במשחק בתוצאה 38–35 וזכתה באליפות ה-NFL לעונת 2022.
מערכת חדשה לבחירת המארחת נכנסה לתוקף בסופרבול LVI, ובמקום התהליך הקודם, שאפשר לערים להגיש מכרזים על האירוח, הליגה בוחרת באופן חד צדדי אצטדיון יחיד עבור כל משחק, ואינה מאפשרת לערים אחרות להציע הצעות; לאחר מכן העיר הנבחרת מרכיבה הצעה שעליה מצביעים בפגישות הבעלים של הליגה.
אריזונה הייתה המקום הראשון שנבחר בתהליך זה, והצעתה התקבלה פה אחד ב-23 במאי 2018.
הלוגו הרשמי למשחק נחשף ב-14 בפברואר 2022. הוא עוקב אחר תבנית הלוגו המעודכנת שהחלה בסופרבול LVI, עם תמונות של קניון מדברי ושמיים (המזכירים את דגל אריזונה) כדי לשקף את הנופים של האזור המארח.
סופרבול LVII שודר בטלוויזיה בארצות הברית על ידי פוקס (לפי הרוטציה בין שלוש רשתות הטלוויזיה המשדרות את ה-NFL: פוקס, NBC ו-CBS).
ב-23 בספטמבר 2022, אפל מיוזיק הוכרזה כנותנת החסות החדשה למופע המחצית של הסופרבול , במקום פפסי, שנתנה חסות לעשרת מופעי המחצית הקודמים.
תיאוריות שהופצו ברשתות החברתיות טענו שהזמרת והיוצרת האמריקאית טיילור סוויפט תוביל את המופע, בהתבסס על הקשרים שלה עם אפל ועם יריבתה המסורתית של פפסי, קוקה-קולה.
כלי תקשורת דיווחו לאחר מכן כי סוויפט דחתה את ההצעה, וסירבה להופיע עד שתהליך ההקלטה מחדש שלה יושלם.
ב-25 בספטמבר הוכרזה הזמרת הברבדית ריהאנה כמובילה של מופע המחצית, ההופעה החיה הראשונה של הזמרת מזה למעלה מחמש שנים.
ריהאנה הייתה מועמדת בעבר למופע המחצית של 2019, לו סירבה לאות תמיכה בקאפרניק, ומופע המחצית של 2015, לו לבסוף הועדפה קייטי פרי על פניה.
משחק אליפות העולם הראשון של AFL–NFL או סופרבול 1 (Super Bowl 1)) היה משחק פוטבול ששוחק ב-15 בינואר 1967 בלוס אנג'לס ממוריאל קוליסיאום בלוס אנג'לס, קליפורניה.
אלופת ליגת הפוטבול הלאומית (NFL) גרין ביי פאקרס ניצחה את אלופת ליגת הפוטבול האמריקאית (AFL) קנזס סיטי צ'יפס בתוצאה 35–10. על אף שלא נקרא אז סופרבול, המשחק מוכר כסופרבול הראשון.
לפני המשחק הייתה עוינות ניכרת בין ה-AFL ל-NFL, ולכן הקבוצות שייצגו את שתי הליגות היריבות (קנזס סיטי וגרין ביי, בהתאמה) הרגישו לחץ נוסף לנצח.
הצ'יפס רשמו מאזן במהלך העונה הסדירה, והביסו את באפלו בילס 31–7 במשחק גמר ה-AFL.
הפאקרס סיימו את העונה הסדירה במאזן 12–2 וניצחו את דאלאס קאובויס 34–27 בגמר ה-NFL.
כתבי ספורט ואוהדים רבים האמינו שכל קבוצה ב-NFL הוותיקה יותר עדיפה בהרבה על כל מועדון ב-AFL, ולכן ציפו שגרין ביי תביס את קנזס סיטי.
המחצית הראשונה של הסופרבול I הייתה תחרותית, כשהצ'יפס גברו על הפאקרס ביארדים אך גרין ביי הובילה במחצית.
בתחילת הרבע השלישי, הסייפטי של גרין ביי, וילי ווד, חטף מסירה והחזיר אותה 50 יארד לקו ה-5 יארד.
המהפך גרם לפאקרס להשיג 21 נקודות ללא מענה במחצית השנייה.
הקוורטרבק של גרין ביי, בארט סטאר, שהשלים 16 מ-23 מסירות ל-250 יארד ושני טאצ'דאונים, עם אינטרספשן אחד, נבחר ל-MVP של משחק הסופרבול הראשון.
המשחק שודר על ידי שתי רשתות טלוויזיה בארצות הברית: NBC, שהחזיקה בזכויות לשדר משחקי AFL, ו-CBS שהחזיקה בזכויות השידור של ה-NFL.
כשה-NFL החלה את עונתה ה-41 ב-1960, הייתה לה יריבה חדשה ולא רצויה: ליגת הפוטבול האמריקאית, ה-AFL.
ה-NFL הצליחה לנצח כמה ליגות יריבות אחרות בעבר, ולכן הליגה הוותיקה התעלמה בתחילה מהארגון החדש בן שמונה הקבוצות, מתוך מחשבה שהוא יהיה מורכב רק מקבוצות שנדחו על ידי NFL, ושלא סביר שהאוהדים יעדיפו אותה.
אבל בניגוד ליריבים הקודמים של ה-NFL, ה-AFL שרדה ושגשגה, בין השאר על ידי החתמתם של שחקנים "דחויי NFL" שהתבררו כשחקנים מוכשרים מאוד שהליגה הבכירה העריכה בצורה לא נכונה.
עד מהרה מצאו את עצמם ה-NFL וה-AFL במלחמת הצעות מכריעה עבור השחקנים החופשיים המובילים שיוצאים מהמכללות.
במקור, היה הסכם שבשתיקה בין שתי הליגות לא להחתים שחקנים שכבר מחזיקים בחוזה עם קבוצה מליגה יריבה.
מדיניות זו החזיקה מעמד עד תחילת 1966, כאשר ניו יורק ג'איינטס מה-NFL החתימה את פיט גוגולק, שהיה חתום על חוזה בבאפלו בילס מה-AFL.
בעלי ה-AFL ראו בכך "הכרזת מלחמה" ומיד החתימו כמה שחקני NFL עם חוזה, כולל שמונה מהקוורטרבקים המובילים של הליגה.
בסופו של דבר, ל-NFL נמאס והם החלו במשא ומתן עם ה-AFL בניסיון לפתור את הבעיה.
לוס אנג'לס לא קיבלה את אירוח המשחק עד ה-1 בדצמבר, פחות משבעה שבועות לפני המשחק.
כמו כן, התאריך הסופי של המשחק לא נקבע עד 13 בדצמבר.
מכיוון שגמר AFL היה מתוכנן במקור ליום שני, 26 בדצמבר, ומשחק גמר ה-NFL ליום ראשון, 1 בינואר, הוצע לשחק את משחק האליפות ה"חדש" ביום ראשון, 8 בינואר.
שידור כפול חסר תקדים נערך ב-1 בינואר, עם משחק גמר ה-AFL ששודר מבאפלו ב-NBC וגמר ה-NFL ששודר מדאלאס ב-CBS שלוש שעות מאוחר יותר.
גם לפני המשחק עדיין התקיימה איבה ניכרת בין שתי הליגות היריבות, כששתיהן הפעילו לחץ על האלופות שלהן לנצח את הקבוצה השנייה ולהוכיח את הדומיננטיות של כל ליגה בפוטבול המקצועני.
ובכל זאת, כתבי ספורט ואוהדים רבים האמינו שהמשחק היה חסר איזון, וכל קבוצה מה-NFL הוותיקה הייתה עדיפה בהרבה על הקבוצה הטובה ביותר מה-AFL המתפתחת.
פרסי השחקנים היו 15,000 דולר לכל שחקן בקבוצה המנצחת ו-7,500 דולר לכל שחקן בקבוצה המפסידה.
פרסים אלו נוספו לכספי אליפות הליגה שהרוויחו שבועיים קודם לכן: הפאקרס זכו ב-8,600 דולר לשחקן והצ'יפס זכו ב-5,308 דולר לשחקן.
הצ'יפס הגיעו למשחק לאחר עונה סדירה שהסתיימה במאזן 11–2–1 וניצחון מכריע 31–7 בחוץ על אלופת ה-AFL המכהנת, באפלו בילס, במשחק גמר ה-AFL ביום ראש השנה האזרחית.
ההתקפה החזקה של קנזס סיטי הובילה את ה-AFL בנקודות (448) ובסך הכל יארדים בריצה (2,274).
שלישיית הרצים האחוריים שלהם, מייק גארט (801 יארד), ברט קואן (521 יארד) וקרטיס מקלינטון (540 יארד) כולם דורגו בין עשרת הרצים המובילים ב-AFL.
הפאקרס יצרו שושלת NFL ממה שהייתה אחת הקבוצות הגרועות בליגה עד 1958, אז רשמה הקבוצה את המאזן הגרוע ביותר בליגה, 1–10–1. המצב השתנה כשהמאמן הראשי וינס לומברדי מונה בינואר 1959.
העבודה הקשה של לומברדי בטריידים השתלמה, והפאקרס השתפרו למאזן של 7–5 העונה הרגילה ב-1959. הם הפתיעו את הליגה במהלך השנה שלאחר מכן כשהם הגיעו לגמר הליגה ב-1960. אף על פי שהפסידו לפילדלפיה איגלס, 17–13, גרין ביי זכתה באליפות ה-NFL ב-1961, 1962, 1965 ו-1966.
הקוורטרבק הוותיק של פאקרס בארט סטאר היה הקוורטרבק המדורג ב-NFL לשנת 1966, וזכה בפרס ה-MVP של ה-NFL, והשלים 156 מסירות מתוך 251 (62.2%) ל-2,257 יארד (9.0 לניסיון), 14 טאצ'דאונים ורק שלוש חטיפות.
לגרין ביי הייתה גם הגנה מצוינת שהראתה את הכישרון שלהם במשחק גמר ה-NFL ב-1966, ועצרה את דאלאס קאובויס בארבעה מהלכים רצופים החל מקו 2 היארדים של הפאקרס בדרייב האחרון לניצחון במשחק.
לצ'יפס ולפאקרס הייתה היסטוריה רבה בליגות שלהן.
בעלי הצ'יפס, למאר האנט, הקים את ה-AFL, בעוד שגרין ביי נחשבה כבר אז לאחת הקבוצות הטובות ביותר בתולדות ה-NFL (אף על פי שהצטרפו אליה ב-1921, שנה לאחר הקמת הליגה).
לומברדי היה בלחץ עז מכל ה-NFL לוודא שהפקרס לא רק ניצחו את המשחק אלא רצוי שינצחו בגדול כדי להפגין את עליונות ה-NFL.
הכרוז של CBS, פרנק גיפורד, שראיין את לומברדי לפני המשחק, אמר שלומברדי היה כל כך עצבני, "הוא אחז בזרוע שלי והוא רעד כמו עלה.
זה היה מדהים." הצ'יפס ראו במשחק הזדמנות להראות שהם טובים מספיק כדי לשחק מול כל קבוצת NFL.
שחקן אחד שציפה להתחרות במשחק הזה היה לן דוסון, שבילה שלוש שנים כשחקן גיבוי ב-NFL לפני שהצטרף לצ'יפס.
עם זאת, גם הצ'יפס היו עצבניים, והמגן אג' הולוב אמר, "הצ'יפס פחדו פחד מוות.
שתי הקבוצות שיחקו עם כדורי הפוטבול של הליגה שלהם: הצ'יפס השתמשו בכדור ה-AFL, ה-J5V הצר והארוך יותר של ספולדינג, והפאקרס שיחקו עם כדור ה-NFL, "הדוכס" של וילסון.
כלל ההמרה לשתי נקודות של ה-AFL לא היה בתוקף.
ה-NFL הוסיפה את החוק ב-1994 ושימש לראשונה בסופרבול באותה עונה, סופרבול XXIX בינואר 1995.
זה היה הסופרבול האחרון בו סומנו קווי היארדים בכפולות של 5 במקום של 10.
הטמפרטורה הייתה מתונה עם שמיים בהירים.
משחק זה הוא הסופרבול היחיד ששודר בארצות הברית על ידי שתי רשתות טלוויזיה בו-זמנית (אף משחק אחר ב-NFL לא שודר לאחר מכן בכל המדינה ביותר מרשת אחת עד 29 בדצמבר 2007).
באותה תקופה, NBC החזיקה בזכויות השידור של ה-AFL בטלוויזיה, בעוד ל-CBS היו הזכויות לשדר את משחקי ה-NFL.
שתי הרשתות הורשו לסקר את המשחק.
במהלך השבוע התלקחה המתיחות בין צוות שתי הרשתות, שכל אחד מהם רצה לנצח במלחמת הרייטינג, עד כדי כך שנבנתה גדר בין משאיות השידור של CBS ו-NBC.
סופרבולI היה הסופרבול היחיד שלא נמכרו אליו כל הכרטיסים, למרות הפסקת הטלוויזיה בלוס אנג'לס, שנדרשה על מנת להגן על רשתות הטלוויזיה המקומיות.
ימים לפני המשחק, עיתונים מקומיים הדפיסו מאמרי מערכת על מה שהם ראו כמחיר כרטיס מופקע של 12 דולר (מקביל לכ-98 דולר בשנת 2021), וכתבו על איך צופים יכולים לקלוט את המשחק מתחנות בערי קליפורניה האחרות, כמו בייקרספילד, סנטה ברברה וסן דייגו.
CBS קיבלה דירוג של 22.6 ונתח שוק של 43 בשידור שלה, אותו ראו כ-26.75 מיליון איש.
NBC קיבלה דירוג של 18.5 ונתח שוק של 36 לשידור, אותו ראו 24.43 מיליון אנשים.
בסך הכל, המשחק קיבל נתח שוק של 79 והגיע לכ-51.18 מיליון צופים.
הלוס אנג'לס ראמטס, מתופפים שהופיעו בכל משחקי הבית של הלוס אנג'לס ראמס, הופיעו במהלך החגיגות לפני המשחק ובסיום כל רבע.
כמו כן, לפני המשחק, תזמורת התהלוכות של אוניברסיטת אריזונה יצרה מתאר פיזי של מפת ארצות הברית במרכז המגרש, כאשר צוות התרגולות המפורסם של תיכון אנהיים הניחה כרזות של כל קבוצת NFL ו-AFL במיקום הגאוגרפי של כל קבוצה.
מופע המחצית הופק על ידי טומי ווקר, ובו הופיעו החצוצרן אל הירט, תזמורות התהלוכה של אוניברסיטת אריזונה ומכללת גרמבלינג, האנה-היי-סטפרס, 300 יונים, 10,000 בלונים ומפגן טיסה של Bell Rocket Air Men, המונע על ידי מי חמצן.
הולוב RLB לי רוי קאפי פרד ויליאמסון LCB הרב אדרלי וילי מיטשל RCB בוב ג'טר בובי האנט LS טום בראון ג'וני רובינסון RS וילי וודקבוצה מיוחדת מייק מרסרK דון צ'נדלר ג'רל וילסוןP דוני אנדרסון
סופרי צללים רפואיים מועסקים על ידי חברות תרופות ויצרני מכשירים רפואיים כדי לייצר מצגות לכנסים, כתבי יד עבור כתבי עת עם ביקורת-עמיתים, ופרסומים אחרים - הנחזים כבלתי תלויים.
שמות של מדענים אחרים נרשמים כאילו חיברו את כתבי היד, בעוד שמעורבותם בתהליך המחקר או הכתיבה מועטה או אינה קיימת.
איגוד הכותבים הרפואיים האמריקאי דן על הנושא באופן הבא:
"עריכת צללים" (Ghost authoring) מתייחסת לתרומה משמעותית מבלי להיות מזוהה כמחבר.
"עריכת אורח" (Guest authoring) מתייחסת לייחוס אדם כמחבר מבלי שתרם תרומה משמעותית לכתיבה.
"כתיבת צללים" (Ghostwriting) מתייחסת לסיוע בהצגת יצירתו של המחבר מבלי לקבל הכרה.
המונח האחרון משמש לעיתים קרובות כדי להקיף את כל שלושת הפרקטיקות הללו.
מידת הציות של כתבי עת רפואיים ומחברי מאמרים יחידים להנחיות ICMJE היא במידה רבה עניין של משמעת פנימית.
מסמך ICMJE בשם "דרישות אחידות לכתבי יד הנשלחים לכתבי עת ביו-רפואיים: פרסום ובעיות עריכה הקשורות לפרסום בכתבי עת ביו-רפואיים: תיקונים, הסרות ו"ביטויי דאגה" הוא החלק בדרישות האחידות של ICMJE המפרט קווים מנחים לטיפול בטעויות מדעיות ובהונאות מדעיות אפשריות או ממשיות.
הוא מפנה את הקוראים להנחיות הרלוונטיות מהוועדה לאתיקה בפרסום (COPE) - ובמיוחד לתרשימי הזרימה של COPE המתארים גישה שיטתית כלפי שגיאות מדעיות והונאה אפשרית.
כתיבת צללים רפואית זכתה לביקורת על ידי מגוון ארגונים מקצועיים המייצגים חברות תרופות, מוציאים לאור ואגודות רפואיות, והיא עשויה להפר חוקים האוסרים על קידום 'מחוץ לתווית' על ידי יצרני תרופות, וכן, בארצות הברית הוראות נגד צורות של שוחד במסגרת החוקים המסדירים את Medicare.
לאחרונה, הוא זכה לביקורת מצד העיתונות הכללית המחוקקים המכון לרפואה, והמכונים הלאומיים לבריאות .
דווח אף כי יש המאמינים כי המערכת הנוכחית מתקרבת ל'תצורת עלית של זנות מקצועית".
שערוריות שבהן מעורבים חוקרים רופאים בולטים דווחו במעל למתריסר אוניברסיטאות בארצות הברית.
עם זאת, לא היו דיווחים על הליכים משמעתיים כנגד אותם פרופסורים.
פרופסור טרודו למנס מהפקולטה למשפטים של אוניברסיטת טורונטו טוען שמאמרים שנכתבו בכתיבת צללים אף עוזרים להגן על חברות כשהן נתבעות בבית המשפט.
במאמר ביקורתי בעיתון העוסק בענייני חברה, נטען כי "אחת השיטות הממאירות ביותר בכתיבת צללים כרוכה בהבעת התודה לכותבים על כך שהם מספקים "סיוע בעריכה" במדור התודות של המאמר, במקום בשורת הכותרת של המחברים: שיטה זו משבשת את כללי ייחוס הכותבים, כך שכתיבת צללים נעשית מקובלת.
מספר קבוצות ברפואה, כולל איגוד הכותבים הרפואיים האירופי (EMWA) מכשירות נוהג זה.
בעוד שסביר להניח שהקורא הממוצע מפרש "סיוע עריכה" כעזרה בדקדוק או שיפורים לקריאות הכללית של המאמר, במציאות, "עוזרים" כאלה תורמים תרומה חשובה לעיתונים, ובאופן רגיל ייחשבו כמחברים שותפים.
כותבים רפואיים רבים הם "עוזרי עריכה" בכמה מאמרים מדעיים, אך מחברים שותפים באחרים.
זה נראה מובן מאליו שמישהו המועסק כ"כותב רפואי" יהיה מחבר, אבל השיח הנוכחי על כתיבת צללים מתעלם מפרשנות כה מובנת מאליה.
רישום מחברי צללים כ'עוזרי עריכה' מאפשר לחברות תרופות לפרסם מאמרים עם ניגודי עניינים שאינם מדווחים בשקיפות.
עוזרי עריכה אינם מוזכרים בתקציר, אינם מוזכרים במאגרי פרסומים, אינם מוזכרים בציטוטים הבאים, ולעולם אינם מוזכרים באזכורים החדשותיים של המאמר.
במילים אחרות, העובדה שחברת תרופות הייתה שותפה ישירות לכתיבת המאמר נסתרת מהעין.
העובדה שזה נתפס כמקובל בעידן של חשיפה מוגברת של ניגודי עניינים היא תמוהה."
הבעיה מומחשת היטב במחקר 329, שהוא כנראה מאמר הצללים הידוע ביותר לשמצה בספרות הרפואית.